《豫章朱山李敬父早得悟于明德夫子之门今六十馀矣出游金陵却还旧隐阳羡芙蓉山山为庞公参禅处云》
明代·杨起元

圣代山林有此儒，不由文字契诗书。早参龙象向谁并，晚入芙蓉独自居。

慧眼双开金不着，刚肠一付铁难如。他年肯比庞居士，祇有榛阴八里馀。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。